Sukob reisu-l-uleme i Slobodne Bosne. 13/8/02 - 2002-08-13
Za Glas Amerike govore reisu-l-ulema Islamske zajednice u BiH Mustafa ef. Cerić i glavni urednik Slobodne Bosne Senad Avdić.
Javnost u BiH je ovih dana zaokupila neuobičajena izjava reisu-l-uleme Mustafe efendije Cerića. Naime, nakon što je u posljednjem broju magazina Slobodna Bosna napisan text o njemu, u kojem je gospodin Cerić, izmedju ostalog nazvan advokatom bošnjačke mafije, reisu-l-ulema Islamske zajednice BiH je glavnog i odgovornog urednika Senada Avdića nazvao pshijatrijskim slučajem. Tim povodom obratili smo se i gospodinu Ceriću i gospodinu Avdiću, koji su govorili posebno za Glas Amerike. Čujmo prvo šta je rekao reisu-l-ulema Islamske zajednice BiH Mustafa efendija Cerić. M. CERIĆ: U posljednje vrijeme osjeća se pritisak na ljude koji su branili BiH od agresije i genocida. VOA: Mislite da se osjeća pritsak na Bošnjake, ili...? M. CERIĆ: Osjeća se pritisak naročito nakon 11 septembra i povezivanja Bosne sa terorizmom. Nije isključivo da je neki zalutao u onom vremenu od 1992 do 1995 godine i da je možda bio povezan sa nekim grupama u svijetu koje Amerikanci, nakon 11 septembra, sa pravom imaju pravo da traže i nadju ko stoji iza svega toga. Ali, BiH nije zaslužila da se uvrštava na listu opasnih zemalja u kojoj ima terorizma, naročito kada se tiče Bošnjaka, ili muslimana, znajući da se Radovan Karadžić i Ratko Mladić slobodno kreću po Balkanu, ili gdje se već kreću. Vezano za Pogorelicu, nije uvjerljivo da nam neko sada čita moralne lekcije i da Bošnjake povezuje sa terorizmom, kada se zna da su poslije Daytona, strani državljani, posebno tu ubrajam Irance, kako je Daytonskim sporazumom i dogovoreno, napustili Bosnu. Nije bio ni jedan jedini incident, koji bi se nakon toga mogao zabilježiti. I umjesto da mi kao Bošnjaci, država BiH, dobije nagradu, jer Sarajevo i Bosna nije bio Bejrut, zatvaraju se ljudi pod optužbom da su teroristi. To je politički, moralno i pravno neodrživo. VOA: Od koga se takav pritiska osjeća, kojeg ste spomenuli, od medjunarodne zajendice ili od vlasti u BiH. M.CERIĆ: Pa, osjeća se pritisak od CNN-a, od opće kampanje, koja se vodi na Zapadu, od općih ocjena i procjena, a naročito od onih koji su izvršili agresiju na BiH i Bošnjački narod. Oni sada likuju i koriste priliku. Oni Amerikance, koji su ovdje, ja nemam dokaza, ali to je moj osjećaj, u svakoj prilici Amerikancima, koji ovdje čuvaju mir i sa kojima smo mi ne samo zadovoljni, nego koje doživljavamo kao svoje prijatelje, dakle njima govore da smo mi kao muslimani, ili Bošnjaci uzrok svega onoga što se dešavalo posljednjih 10 godina. Nažalost, obzirom da je 11 septembar za Amerikance emotivno stanje, to nije racionalno, i očito logika ne može mijenjati emocije, ponekad su pojedinci i grupe iz medjunarodne zajednice žrtve takvih dezinformacija i agitacija protiv žrtava koje su doživjele Srebrenicu, Foču Višegrad, Sarajevo, itd. Mi očekujemo od predstavnika medjunarodne zajednice, a posebno od Amerikanaca, iako su u emocijama, jer i mi smo bili jer smo doživjeli Srebrenicu, ali unatoč emocijama, očekujemo od njih da ne prihvataju svaku optužbu od onih koji su izvršili genocid u Srebrenici i agresiju na BiH i da malo suradjuju i sa nama Bošnjacima. Zaista, nije dostojno Zapada da svom svojom moći, ljudska prava i demokratiju provode ovdje nad nama tako što će zatvarati ljude ne dopuštajući im da se brane sa slobode, dok se u Hagu optuženici za ratne zločine brane sa slobode. Mi ovdje imamo ljude optužene da su se bavili terorističkim akcijama i ne dopušta im se da se sa slobode brane i njihove porodice se maltretiraju. Pa to je nedopustivo. Ovdje nije vrijeme Staljina i Staljnizma. Sudovi koje imamo u BiH, to je stari aparat sudija, koji su navikli da se obraćaju velikoj braći, ili Orvelovim big brothers, još nisu samostalni, nisu pouzdani u sebe i onda čekaju naredbe od političkih šefova. To je neka vrsta unutarnje osvete, ideološka osveta, koju BiH više ne može izdržati. VOA: Gospodine Ceriću, optužnice podižu i hapšenja vrše lokalni organi države BiH, ili entitetski organi. Vi tvrdite da su oni, pod uticajem medjunarodne zajednice, najviše Sjedinjenih Država, kako prozilazi iz ovoga što ste rekli. M.CERIĆ: Nažalost, u BiH se ništa ne može dogoditi bez uticaja medjunarodne zajednice i ona ovdje vodi kompletnu igru, i političku i privrednu i sudsku. Mislim da to nije sporno. Naravno, ne može se sve prenijeti na odgovornost medjunarodne zajednice, ali njen neprincipijelan odnos omogućava odgajanje političkih potrona, koji da bi sačuvali svoju stolicu udovoljavaju zahtjevima medjunarodne zajednice, koji su na kraju štetni, a ne korisni medjunarodnoj zajednici. Takav oportunizam treba lječiti, jet to nije zdravo za Bosansko društvo ne samo sada nego i u budućnosti. Svako mora preuzeti svoju odgovornost i odgovarati za ono što radi. Nažalost medjunarodna zajednica je dopustila pat poziciju. Kada tražite pravdu kod domaćih vlasti oni kažu da je to medjunarodna zajendica, a kada tražite kod medjunarodne zajednice oni kažu da su to lokalni organi. Ta pat pozicija je neodrživa i mora se jednom u Bosni znati ko je za što odgovoran. VOA: Da li želite komentirati svoje riječi, kojima ste, prema medijima, nazvali urednika Slobodne Bosne Senada Avdića maloumnim. M.CERIĆ: Nemam ništa više dodati. Ja, zaista mislim da se radi o psihopati, umobolnom čovjeku koji ovdje isijava jedno zlo već dugo vremena i koji proizvodi takve laži da je nemoguće više razgovarati sa takvim osobama. Zbog toga ja se ne bi htjeo tim uopšte baviti, ali se ipak čudim da su neki političari, koji su sada u vlasti i tajna policija, da je pristala da sa takvom jednom mentalno bolesnom osobom radi tako jedan posao za koji nema nikakve potrebe. Ja razumijem kritiku, ja razumijem da može čovjek i pogrješiti, kako neko reče u Evropi je samo papa nepogrješiv. Prema tome može svako pogrješiti i dozvoljena je kritika, ali ovaj umno bolesni Senad Avdić je proizveo toliko vlastitih laži da čovjek ostaje njem i nema šta da kaže. Takvom jednom zlu, koje se širi BiH, treba stati u kraj. VOA: Neki komentiraju da se sve ovo dešava u okviru predstojećih izbora. Šta vi kažete? M.CERIĆ: Ja ne znam. Ako je to neko priredio da se dogadja pred izbore to je njegov problem. Ja ne idem na izbore, dakle, nisam kandidat i mene to ništa ne obavezuje. To što je koincidencija sa izborima - onda, neka bude tako. Neka se vidi ko šta radi i ko šta govori u BiH, javno, transparentno i sa punom odgovornošću. Ali, BiH zaslužuje da ima sudove, da ima sudije koji će svoj posao raditi javno, transparentno, bez pritiska, nepristrasno. BiH zaslužuje da ima medije, posebno televiziju, slobodnu televiziju, koja neće praviti nikakvu propgandu, kao što se to činilo za vrijeme komunističkog režima - osudi čovjeka javno, a onda mu da priliku da dodje na sud. Sud ne treba da se brine o tome šta će reći javnost, ako sudi pravedno. Znate, samo je Staljin mogao pobiti sve heroje koji su branili Staljingrad. Mislim da je Staljin davno umro i da je svijet vidio da Staljnov postupak nije dobar. BiH ne smije proizvoditi svoje staljine. Senad Avdić: ef. Cerić se upliće u sudske procese i zloupotrebljava poziciju vjerskog vodje. S.AVDIĆ: Prije svega, povod je bio govor gospodina Cerića u Tuzli, gdje je, prije desetak dana, govorio predstavnicima bošnjačke dijaspore spomenuvši i neke sudske procese, koji se pred srajavskim sudovima vode protiv, uglavnom, Bošnjaka. On je, eksplicitno kazao da ljudi, poput Alije Delimustafića i ljudi osumnjičeni za formiranje kampa na Pogorelici, leže nevini i da su zatvoreni samo zato što su Bošnjaci. Brzo nakon toga usljedio je, krajnje indikativan čin, istražna sudkinja u dva predmeta - trgovine oružja iz Goražda na Kosovo, a ista je sudkinja vodila i proces za Pogorelicu, podnjela je ostavku. Svim analitičarima ovdje, i domaćim i stranim je bilo jasno da je neposredan povod za tu ostavku bio, upravo ovaj i ovakakv govor reisa Cerića u Tuzli. Jednostavno je taj govor ocjenjen kao podrivanje ustavnog pravnog poretka. VOA: Vi ste, nakon toga reisu-l-ulemu Islamske zajednice u BiH, nazvali advokatom Bošnjačke mafije, je li tako? S.AVDIĆ: Pa otprilike tako. Možda je mafija pregruba rječ budući da su procesi još u toku, niko, naravno, nije kriv dok mu se to sudskom odlukom ne dokaže, međutim apsulutno je ne prihvatljivo, po našem mišljenju, da se u toku trajanja procesa od strane jednog visokog vjerskog autoriteta, ili bilo kakvog drugog političkog autoriteta, da se na taj način ljudi nazivaju nevinim i da se njihovo zatvaranje svrstava u jedan vrlo opasan milje, dakle da oni leže samo zato što su Bošnjaci, a da je u osnovi rječ o herojima. On, recimo, naziva Aliju Delemustafića svojim bratom i za njega tvrdi da leži samo zato što je Bošnjak. Alija Delemustafić je osumnjičen najprije u Njemačkoj, a po tom i ovdje na Sarajevskom kantonalnom sudu, pod sumnjom da je učestvovao u masakriranju Bošnjaka zajedno sa nekim mafijašima. VOA: Znači nije riječ samo o Pogorelici, nego i o drugim događanjima? S.AVDIĆ: On je generalno nastavio jednu liniju koja se već duže vremena može čuti, čak sa govornice parlamentarne skupštine Federacije gdje se govorilo o nekoj hajci istražnih, pravosudnih, policiskih organa protiv Bošnjaka. Govoreno je o 860 vrhunskih Bošnjačkih intelektualaca protiv kojih su otvoreni krivični procesi i reis Cerić je ovim svojim tuzlanskim istupom jednostavno dao taj završni udarac. Mi smo to jednostavno okarakterizirali kao nešto što ne dolikuje jednom vjerskom poglavaru, da se na tako prilično plošan i primitivan način upliće u sudski proces i da on amnestira ljude, prije nego to urade nadležni pravosudni organi. Očigledno je da je on to vrlo lično doživio i da je reagirao na način na koji mislim da ne dolikuje bilo kome ko se bavi javnom funkcijom. VOA: Kako vi gospodine Avdić reagirate na njegovu reakciju? S.AVDIĆ: Pa, tu se nema šta reagirati. Ja se pitam, šta bi se desilo, da je recimo, kardinal Puljić na takav način govorio o grupi osumnjičenih za ubistvo zamjenika ministra MUP-a Federacije BiH Joze Leutara. Da se na takav način kardinal Puljić obratio sjemeništarcima ovdje u Nedžarićima, ili u Hercegovini i rekao da ljudi koji su u zatvoru tamo leže nevini i samo zbog toga što su Hrvati. Nisam siguran da li bi to naišlo na ovakvu ćutnju, medijsku, intelektualnu i političku na kakvu je naišao istup reisa Cerića. Pogotovo ne znam kako bi se proveo kardinal Puljić da hrvatske novinare, recimo Ivana Lovrenovića, ili Milu Stojića, napadne ukoliko bi se oni usprotivili takvoj generalizaciji, takvom stavu i da ih javno nazove šizofreničarima i ludacima, što je uradio reis Cerić u mom slučaju. VOA: Slobodna Bosna se ovim povodom oglasila i saopćenjem za javnost, kako smo saznali od kolega novinara u Sarajevu. S.AVDIĆ: Mi smo danas izdali saopćenje, gdje smo sve ovo što se desilo, dakle ovaj istup efendije Cerića i današnji istup Alije Izetbegovića u Avazu, nazvali jednom brutalnom harangom ljudi za koje je naš list argumentovano i dokumentarno pisao da su tokom rata i nakon njega, bez ikakve zakonske kontrole uzimali i trošili ogromna financijska sredstva namjenjena gradjanima i narodima BiH. Mi smo u našem prošlom broju objavili niz potvrda o načinu dijeljenja i učesnicima dijeljenja novca prikupljenog kao pomoć od islamskih zemalja. Ni gospodin Cerić, niti gospodin Izetbegović, nisu demantovali autentičnost dokumenata koje smo objavili. VOA: Medjutim, gospodin Izetbegović je optužio vas da ste uzeli novac. Vaš komentar? S.AVDIĆ: Gospodin Izetbegović će, pošto mi za razliku od njega i od gospodina Cerića vjerujemo u pravosudne organe, njihovu nepristrasnost i profesionalnost u Sarajevu, svoje tvrdnje, kao i gospodin Cerić morati dokazati na sudu. VOA: Znači li to da dižete optužbu? S.AVDIĆ: Da. Ja, zaista, nisam dugo vidio da je neko uspio izgovoriti pedeset rečenica, a da čak ni jedan zarez u tih pedeset rečenica nije istinit, kao što je to u slučaju današnjeg Izetbegovićevog intervjua u Avazu. On se poziva, čak i na svjedoke, koji su navodno bili tu kada je on meni davao taj novac. Ja se pitam, kako se može vjerovati čovjeku u nekim drugim slučajevima gdje je govorio sa ljudima u četiri oka, kako se može vjerovati onome što je prepričavao da je u četiri oka, recimo, razgovarao sa Radovanom Karadžićem, kada ovdje spominje svjedoke, koji su navodno tu bili. Meni je užasno žao što su u ovo upletena neka ugledna imena ovdašnjeg kulturnog, javnog duhovnog života, poput Abdulaha Sidrana i Marka Nešovića, pred kojima je on navodno meni dao neke novce, a on čak ne zna ni koliko je to novaca, ne zna kada se to desilo...1992, 1993, kada Slobodna Bosna uopće nije izlazila. Prvi broj Slobodne Bosne izašao je u augustu 1995. Ja ne znam o čemu se radi. Da li je riječ o panici ljudi, kojima se jednostavno rasvjetljavaju poslovi koje su obavljali, prije svega financijske naravi, u najtežem periodu za ovaj narod. Da li ih vlastita panika i strah od procesuiranja tjera na ovakve histerične uvrede i gotovo nezapamćene laži i izmišljotine kakve oni iznose. Meni je zaista žao i krivo mi je što je u ovdašnjem medijskom prostoru ovakva jedna nezapamćena hajka, ovakav nezapamćen medijski, politički, vjerski linč prošao nezapaženo i bez reakcija. Ne znam da li uz znanje gospodina Cerića, ali svakako na njegovu radost, proteklih dana u džamijama širom Bosne su vjerski službenici vršili harangu i govorili protiv Slobodne Bosne, protiv mene osobno. U nekoliko džamija od Sarajeva, Tuzle, preko srednje Bosne, govoreno je da je to najveći neprijatelj muslimanskog naroda, da smo plaćenici neke anti-muslimanske svjetske koalicije. To je, zaista, nešto što treba da zabrinjava i što može imati konkretne posljedice po sve nas koji ovdje radimo. VOA: Da li je po vama, gospodine Avdiću ovo u vezi sa predstojećim izborima? S.AVDIĆ: U svakom slučaju jeste. Mislim da su gospoda Izetbegović i Cerić na istoj političkoj platformi, dakle da su na platformi promoviranja SDA BiH, što se Izetbegoviću ne može zamjeriti, jer je on njen počasni predsjednik, a reisu Ceriću se mora zamjeriti jer je on vjerski poglavar svih muslimana bez obzira na njihova politička uvjerenja. Ali, mislim, da je u ovom slučaju riječ o sinhroniziranoj akciji političkih i vjerskih lidera, koji su zaduženi za promoviranje SDA BiH na sljedećim izborima. Dokumanti koje smo mi objavili, a nismo ih objavili u funkciji ni jedne političke stranke, niti bilo kojeg političkog kandidata, nego u funkciji informiraja javnosti, govore o tome šta je predhodna bošnjačka vlast radila, na koji je način dijelila sredstva i ko su ljudi koji su na tako skandalozan način raspolagali novcem koji je bio namjenjen svim gradjanima BiH. Očigledno da se iznošenjem tog mračnog perioda u neugodnu poziciju dovode ljudi koji su to radili, a koji su još na čelu SDA. Nama nije zadatak da bilo kome olakšavamo ili otežavamo predizbornu kampanju. Mi se bavimo dokumentima koja smo u stanju pribaviti.